Ministru kabineta noteikumu projekta „Pamatziņojuma izstrādes kārtība un saturs” sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likuma „Par piesārņojumu” 29.panta **septītā daļa.** |
| 2. | Pašreizējā situācija un problēmas | Noteikumu projekts „Pamatziņojuma par augsnes un pazemes ūdeņu piesārņojumu iekārtas teritorijā izstrādes kārtība un saturs” (turpmāk - noteikumu projekts) izstrādāts, lai izpildītu likuma „Par piesārņojumu” deleģējumu un pārņemtu Eiropas Parlamenta un Padomes 2010.gada 24.novembra Direktīvas 2010/75/ES par rūpnieciskām emisijām (piesārņojuma integrēta novēršana un kontrole) (pārstrādāta versija) (turpmāk – Direktīva 2010/75/ES) 22.panta nosacījumus par pamatziņojuma izstrādi augsnes un pazemes ūdeņu aizsardzībai no bīstamu ķīmisku vielu radīta piesārņojuma. Noteikumu projekta regulējums attiecināms uz A kategorijas piesārņojošām darbībām. Šobrīd spēkā esošais normatīvo aktu regulējums, kas vērsts uz augsnes un pazemes ūdeņu piesārņojuma apzināšanu un ierobežošanu, ko rada iekārtas darbība, ir vērtējams kā fragmentārs. Tas liedz iespēju gan darbības veicējam – operatoram, gan Valsts vides dienesta reģionālajai vides pārvaldei (turpmāk – reģionālā vides pārvalde) gūt kopēju un pārskatāmu ieskatu par to, kāds ir augsnes un pazemes ūdeņu piesārņojuma līmenis, uzsākot piesārņojošu darbību, kā arī to veicot.Šobrīd spēkā esošais regulējums attiecībā uz augsnes un pazemes ūdeņu piesārņojumu ietver konkrētas robežvērtības piesārņojošām vielām.Ministru kabineta 2005.gada 25. oktobra noteikumi Nr.804 ["Noteikumi par augsnes un grunts kvalitātes normatīviem"](http://www.varam.gov.lv/in_site/tools/download.php?file=files/text/Likumd/augsne//804_2005.pdf) nosaka tai skaitā augsnes un grunts kvalitātes normatīvus smagajiem metāliem, naftas produktiem, neorganiskajiem savienojumiem, aromātiskajiem ogļūdeņražiem, hlororganiskajiem savienojumiem, pesticīdiem un cikloheksānam. Savukārt Ministru kabineta 2002.gada 22.janvāra noteikumi Nr.34 „Noteikumi par piesārņojošo vielu emisiju ūdenī” nosaka robežvērtības prioritāro un bīstamo vielu emisijai arī pazemes ūdeņos.Ministru kabineta 2001.gada 20.novembra noteikumi Nr.483 „Piesārņoto un potenciāli piesārņoto vietu apzināšanas un reģistrācijas kārtība” ietver nosacījumus attiecībā uz piesārņotu un potenciāli piesārņotu vietu reģistra izveidi un darbību, kā arī kārtību, kādā informācija piesārņotu un potenciāli piesārņotu vietu reģistrā tiek atjaunināta.Apkopota informācija par augsnes un pazemes ūdeņu piesārņojumu ir īpaši nepieciešama attiecībā uz tām iekārtām, kas savā darbībā izmanto, uzglabā un ražo bīstamas ķīmiskas vielas, lai reģionālā vides pārvalde, izsniedzot piesārņojošas darbības atļauju jaunas iekārtas darbības uzsākšanai vai pārskatot piesārņojošas darbības atļauju, varētu atļaujā izvirzīt konkrētus nosacījumus procesu darbībai un drošai ķīmisko vielu uzglabāšanai un apsaimniekošanai, kā arī iespējamu avāriju prevencijai. Likuma „Par piesārņojumu” 30.panta ceturtā daļa noteic, ka gadījumos, kad operators plāno iekārtas darbības pilnīgu pārtraukšanu, tas reģionālajai vides pārvaldei iesniedz iesniegumu, norādot pasākumus, kas tiks veikti darbības vietas sakārtošanai atbilstoši atļaujas nosacījumiem. Minētās likuma „Par piesārņojumu” normas izpildei līdz šim ne operatora, ne reģionālās vides pārvaldes rīcībā nebija konkrētas informācijas, kas ļautu atļaujā izvirzīt atbilstošus nosacījumus, lai kvantitatīvi un kvalitatīvi izvērtētu, vai darbības veikšanas vieta tiek sakārtota atbilstoši atļaujas nosacījumiem.  |
| 3. | Saistītie politikas ietekmes novērtējumi un pētījumi | Nav attiecināms.  |
| 4. | Tiesiskā regulējuma mērķis un būtība | Regulējuma mērķis – nodrošināt Vides aizsardzības likumā noteiktā izvēršanas principa (Vides aizsardzības likuma 3.panta pirmās daļas 2.punkts) ievērošanu piesārņojošu darbību veikšanā, kā arī iekārtas slēgšanā, pārtraucot piesārņojošo darbību, attiecībā uz darbības veikšanas vides sakārtošanu atbilstošā stāvoklī (attiecināms uz A kategorijas iekārtām). Lai reģionālā vides pārvalde gadījumos, kad operators plāno pārtraukt A kategorijas piesārņojošu darbību izvirzītu tādus nosacījumus, kas nodrošina iekārtas darbības vietas sakārtošanu atbilstošā vides stāvoklī un izvirzītu konkrētas prasības sanācijai, A kategorijas darbībām, kurās izmanto, ražo vai uzglabā bīstamas ķīmiskas vielas, tiek noteikta prasība izstrādāt pamatziņojumu par augsnes un pazemes ūdeņu piesārņojuma līmeni iekārtas teritorijā. Ņemot vērā to, ka sanācijas pasākumi tiešā veidā nav īstenojami pazemes ūdeņiem, bet gan attiecībā uz piesārņotu augsni (pazemes ūdeņu monitorings visai attālināti uzrāda augsnes piesārņojuma līmeni), pamatziņojumā ir nepieciešama tās informācijas iekļaušana, kas attiecas uz augsnes piesārņojuma līmeni. Operatoram pamatziņojums jāsagatavo un jāiesniedz pārvaldē vienu reizi – jaunām iekārtām pirms atļaujas saņemšanas, esošajām iekārtām – pirms piesārņojošas darbības atļaujas nosacījumu pārskatīšanas un atjaunošanas atbilstoši likuma „Par piesārņojumu” nosacījumiem, t.i., pirmo reizi pirms atļaujas nosacījumu pārskatīšanas saskaņā ar 32.pantā 3.2daļā noteikto septiņu gadu ciklu.Noteikumu projekts nodrošina vienotu kārtību informācijas apkopošanai par augsnes un pazemes ūdeņu piesārņojuma līmeni attiecībā uz tādām A kategorijas darbībām, kurās tiek izmantotas, ražotas vai uzglabātas bīstamas ķīmiskas vielas, lai:1. jaunām iekārtām - apzinātu augsnes un pazemes ūdeņu piesārņojuma līmeni vietā pirms darbības uzsākšanas;
2. esošām iekārtām – fiksētu augsnes un gruntsūdeņu piesārņojuma līmeni brīdī, kad atbilstoši likuma „Par piesārņojumu” nosacījumiem atļaujas nosacījumi tiek pārskatīti pirmo reizi;
3. nodrošinātu informāciju, kas gadījumā, ja iekārtas darbība tiek pilnīgi pārtraukta, kalpotu par pamatu nosacījumu izvirzīšanai vietas sakārtošanai stāvoklī, kāds tas bija uz pamatziņojuma izstrādes brīdi;
4. gadījumos, kad piesārņojuma līmenis iekārtas teritorijā var būtiski apdraudēt vidi vai cilvēku veselību, veiktu nepieciešamos sanācijas pasākumus atbilstoši likumā „Par piesārņojumu” noteiktajam.
 |
| 5. | Projekta izstrādē iesaistītās institūcijas | Nav attiecināms |
| 6. | Iemesli, kādēļ netika nodrošināta sabiedrības līdzdalība | Nav attiecināms  |
| 7. | Cita informācija | Nav  |

|  |
| --- |
| **II. Tiesību akta projekta ietekme uz sabiedrību** |
| 1. | Sabiedrības mērķgrupa | Operatori (komersanti), kuriem izsniegta A kategorijas piesārņojošas darbības atļauja, un kuri savā darbībā izmanto, ražo vai uzglabā bīstamas ķīmiskas vielas (aptuveni 25 esošas iekārtas enerģētikas un ķīmiskās rūpniecības jomā), Valsts vides dienests un tā reģionālās vides pārvaldes.  |
| 2. | Citas sabiedrības grupas (bez mērķgrupas), kuras tiesiskais regulējums arī ietekmē vai varētu ietekmēt | Nav attiecināms |
| 3. | Tiesiskā regulējuma finansiālā ietekme | Finansiāla ietekme iespējama attiecībā uz pamatziņojuma izstrādei nepieciešamā augsnes un pazemes ūdeņu stāvokļa apzināšanu operatoriem, ja līdz šim nav veikts augsnes un pazemes ūdeņu monitorings, kā arī informācija par iekārtu nav iekļauta piesārņoto un potenciāli piesārņoto vietu reģistrā. Noteikumu projekta finansiālās ietekmes apmērs nav atbilstoši novērtējams, jo bīstamo ķīmisko vielu testēšanas metožu izmaksas variē plašā spektrā, tai skaitā atkarībā no testējamās vides (grunts vai pazemes ūdeņu paraugs), kā arī testējamā parametra (ķīmiskās vielas). |
| 4. | Tiesiskā regulējuma nefinansiālā ietekme |  Noteikumu projekta regulējums vērsts uz vides kvalitātes saglabāšanu, veicot A kategorijas piesārņojošas darbības, kurās tiek izmantotas, ražotas vai uzglabātas bīstamas ķīmiskas vielas. |
| 5. | Administratīvās procedūras raksturojums | Nav attiecināms |
| 6. | Administratīvo izmaksu monetārs novērtējums | Nav attiecināms |
| 7. | Cita informācija | Nav  |

Anotācijas III un IV sadaļa - noteikumu projekts šīs jomas neskar.

|  |
| --- |
| V. Tiesību akta projekta atbilstība Latvijas Republikas starptautiskajām saistībām |
| 1. | Saistības pret Eiropas Savienību | Noteikumu projektā ietverta atsauce uz Eiropas Parlamenta un Padomes 2010.gada 24.novembra Direktīvu 2010/75/ES par rūpnieciskām emisijām (piesārņojuma integrēta novēršana un kontrole) (pārstrādāta versija). Direktīvas 2010/75/ES normas tiesību aktā valstij jāpārņem līdz 2013.gada 6.janvārim |
| 2. | Citas starptautiskās saistības | Nav attiecināms |
| 3. | Cita informācija | Nav  |

|  |
| --- |
| 1.tabula Tiesību akta projekta atbilstība ES tiesību aktiem |
| Aizpilda, ja ar projektu tiek pārņemts vai ieviests vairāk nekā viens ES tiesību akts – jānorāda tā pati informācija, kas prasīta instrukcijas 55.1.apakšpunktā un jau tikusi norādīta arī V sadaļas 1.punkta ietvaros |
| **Eiropas Parlamenta un Padomes 2010.gada 24.novembra Direktīvu 2010/75/ES par rūpnieciskām emisijām (piesārņojuma integrēta novēršana un kontrole) (pārstrādāta versija)** |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji. | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības. |
|  |
| 3.panta 19.punkts | Noteikumu projekta 6.punkts | Atbilst pilnībā | Nav noteiktas stingrākas prasības |
| 22.panta2.punkts (ievaddaļa) | Noteikumu projekta 7., 8.un 9.punkts | Atbilst pilnībā | Nav noteiktas stingrākas prasības |
| 22.panta2.punkta (a) (b) | Noteikumu projekta 4.punkts | Atbilst pilnībā | Nav noteiktas stingrākas prasības |
| Cita informācija | Likuma „Par piesārņojumu” Likums „Par piesārņojumu” 29.panta sestā daļa ietver Direktīvas 2010/75/ES 22.panta1.punkta nosacījumu; likuma „Par piesārņojumu” 30.pants ietver Direktīvas 2010/75/ES 22.panta 3.un 4.punkta nosacījumus. Normas atbilst pilnībā, un stingrākas prasības nav noteiktas. |

|  |
| --- |
| 2.tabula Ar tiesību akta projektu uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiemPasākumi šo saistību izpildei |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Nav attiecināms |
|  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Nav attiecināms | Nav attiecināms |
| Iekļauj informāciju atbilstoši instrukcijas 58.1.apakšpunktā noteiktajam | Nav attiecināms | Nav attiecināms |

|  |  |
| --- | --- |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav attiecināms |
| Cita informācija | Nav |

Anotācijas VI sadaļa - noteikumu projekts šo jomu neskar

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Valsts vides dienesta reģionālās vides pārvaldes. |
| 2. | Projekta izpildes ietekme uz pārvaldes funkcijām  | Nav attiecināms |
| 3. | Projekta izpildes ietekme uz pārvaldes institucionālo struktūru.Jaunu institūciju izveide | Nav attiecināms |
| 4. | Projekta izpildes ietekme uz pārvaldes institucionālo struktūru.Esošu institūciju likvidācija | Nav attiecināms |
| 5. | Projekta izpildes ietekme uz pārvaldes institucionālo struktūru.Esošu institūciju reorganizācija | Nav attiecināms |
| 6. | Cita informācija | Nav |

Iesniedzējs:

vides aizsardzības un

reģionālās attīstības ministrs E.Sprūdžs

Vīza: valsts sekretārs A.Antonovs

04.02.2013 15:40

1410

D.Ozola

67026516, daina.ozola@varam.gov.lv